Nadia var særdeles imødekommende, hjælpsom og tilgængelig fra vores første henvendelse til slutningen af vores ferie. Hun skaffede cykler til os på forhånd. Hun hjalp os med transport fra lufthavnen til Augusta ved ankomst. Hun arrangerede mulighed for at leje hendes lejlighed i Catania den sidste nat, og hun kørte os ind til denne lejlighed. Hun viste os steder i Augusta, som var værd at se, gode badesteder og restauranter, hun selv syntes om at spise på. Frem for alt delte hun sit livslange kendskab til byen og området med os. Derved fik vi et godt og rigtig interessant kendskab til Augusta.
Lejligheden i Augusta var rummelig, velholdt, ren og lækker med smuk udsigt til havet og Etna i et roligt beboelsesområde og meget privat. Alle nødvendigheder var der. Både opvaskemaskine og vaskemaskine fungerede ubeklageligt. Forholdene svarer til det, man ser på billederne. WiFi var ikke stabilt. Adgang til velassorteret supermarked tæt på. Prøv det lokale take-away pizzeria.
Vi havde planlagt ikke at leje bil denne gang - på trods af Nadias råd. Hun fik ret. Det er bedst at have en bil ved leje af denne lejlighed.